Строй

**Строй** — назва традыцыйнага комплексу беларускага народнага адзеньня на тэрыторыі Беларусі і прылеглых краін: Польшчы, Украіны і Расеі. Строі былі сфармаваныя й існавалі ў канцы XIX — сярэдзіне XX стагодзьдзяў.

## Беларускія нацыянальныя строі

Беларускі нацыянальны касьцюм пачаў сваё фармаваньне ў часы Сярэднявечча, да XIV-XVI стагодзьдзяў займеў свае адрозныя рысы, а да XIX стагодзьдзя цалкам сфармаваўся.

На тэрыторыі Беларусі вылучаюць зоны лякальных асаблівасьцяў традыцыйнага адзеньня ў тэхніцы выкананьня, у спосабе нашэньня дэталяў вопраткі, у характары арнаманту і да т. п. Такія мясцовыя адмены касьцюму і вызначаюцца тэрмінам «строй». Пры вылучэньні асобнага строю ўлічваюць супольнасьць паўсядзённае і сьвяточнае вопраткі, верхняй адзежы, абутку, галаўных убораў і ўпрыгажэньняў. Унутры строю адрозьніваюць мужчынскі і жаночы касьцюмы.

Дасьледнікі вылучаюць болей за 30 строяў. Асноўныя зь іх:
* Амсьціслаўска-Клімавіцкі строй
* Брагінскі строй — тэрыторыя Ўсходняга Палесься, пераважна паўднёва-ўсходнія раёны Гомельскай вобласьці;
* Буда-Кашалёўскі строй — Падняпроўе, пераважна Буда-Кашалёўскі, Гомельскі, Рэчыцкі раёны
* Быхаўскі строй
* Ваўкавыска-Камянецкі строй — Панямоньне: Ваўкавыскі, Пружанскі і Камянецкі раёны;
* Вялейскі строй — Цэнтральная Беларусь: паўночны захад Менскай і паўночны ўсход Гарадзенскай абласьцей;
* Давыд-Гарадоцка-Тураўскі строй — усход Заходняга Палесься: Тураў, Давыд-Гарадок і Столін;
* Дамачаўскі строй — Заходняе Палесьсе: Дамачава, паўднёвы захад Берасьцейскага і Маларыцкага раёнаў (уздоўж ракі Буг), на тэрыторыі Польшчы (ваколіца г. Владава) і ў паўднёва-заходніх раёнах Валынскай вобласьці;
* Дзісенскі строй — Падзьвіньне: Пастаўскі, Шаркоўшчынскі, Мёрскі, Глыбоцкі раёны Віцебскай вобласьці
* Дубровенскі строй — Падняпроўе (паўднёвы сход Віцебскай вобласьці, часткова Смаленшчына);
* Калінкавіцкі строй — Усходняе Палесьсе: Калінкавіцкі, Сьветлагорскі, Жлобінскі раёны;
* Капыльска-Клецкі строй — Цэнтральная Беларусь: Капыльскі, Клецкі, Узьдзенскі, Нясьвіскі;
* Кобрынскі строй — Жабінкаўскі і Кобрынскі раёны;
* Краснапольскі строй — Падняпроўе: Краснапольскі, Касьцюковіцкі, Клімавіцкі, Хоцімскі, Чачэрскі, Чэрыкаўскі раёны;
* Лепельскі строй — Падзьвіньне: Лепельскі, Ушацкі, Чашніцкі раёны;
* Лунінецкі строй
* Ляхавіцкі строй — Цэнтральная Беларусь: Ляхавіцкі, Нясьвіскі, Клецкі раёны;
* Магілёўскі строй — Падняпроўе: Магілёўскі, Быхаўскі, Шклоўскі, Прапойскі, Рагачоўскі раёны;
* Маларыцкі строй — Заходняе Палесьсе: Маларыцкі і поўдзень Кобрынскага раёну;
* Мастоўскі строй — Панямоньне: Мастоўскі, Шчучынскі, Зэльвенскі раёны;
* Мотальскі строй — Заходняе Палесьсе: невялікая тэрыторыя Іванаўскага раёну (в. Моталь, в. Цішкавічы, в. Асаўніца);
* Наваградзкі строй — Панямоньне: Наваградзкі, Карэліцкі, Слонімскі, Лідзкі раёны;
* Неглюбскі строй — Падняпроўе: Веткаўскі, поўдзень Краснагорскага і паўднёвы захад Новазыбкаўскага раёнаў Бранскай вобласьці Расеі;
* Пінска-Івацэвіцкі строй — Заходняе Палесьсе: Бярозаўскі, Ганцавіцкі, Драгічынскі, Івацэвіцкі і Пінскі раёны;
* Пухавіцкі строй — Цэнтральная Беларусь між Слуцкам і Асіповічамі па берагох ракі Пціч;
* Расонскі строй
* Слуцкі строй — Цэнтральная Беларусь: г. Слуцак і вакольныя вёскі.
* Смаленскі строй
* Турава-Мазырскі строй

## Глядзіце таксама
* Беларускі народны строй

## Крыніцы

## Літаратура
* 
* 

## Вонкавыя спасылкі
* Беларускія народныя строі
* Мапка беларускіх строяў
* Строі Магілёўскай вобласьці
* Беларускае традыцыйнае адзеньне 

Катэгорыя:Беларускае нацыянальнае адзеньне